Philemon
Vide etiam paginam discretivam: Philemon (discretiva). Philemon (-ŏnis, Graece: Φιλήμων; Syracusis aut Solis natus c. anno 360 a.C.n., mortuus Athenis c. anno 260 a.C.n.) fuit poeta comicus generis comoediae novae. Non multa de vita Philemonis scimus, et quod scimus, incertum est: alii eum Syracusis, alii Solis natum esse tradunt; Athenis omnem aetatem egit, brevi peregrinatione apud Ptolemaeum II regem excepta, et opera sua pepigit et ibidem animam emisit prope centum annos natus. Philemoni filius erat, Philemon minor, qui etiam 54 comoedias scripsit.